ja 
ACADEMIA ROMÂNĂ 
MEMORIILE SECPEU NIL ISTORICE 
ERIA III TOM. XVI MEM. 11 
S ii SARII A 4 
*' 


Rea Der ses 
NT 2 SHC port 


«+ }PRACTICA DOMNEASCA A UNUI 


 IDEOLOG : DIMITRIE CANTEMIR 
sii DE | 
} N. IORGA 


MEMBRU AL ACADEMIEI ROMÂNE 


AP 
ee 


Şedinţa dela 12 Aprilie 1935 


Ce a însemnat Dimitrie Cantemir în vieata politică a 
Moldovei, pe care a încercat s’o facă liberă de Turci, legând-o 


în condiţii de autonomie desăvârşită, cu o dinastie a ei, cu o 


oaste care s'o apere, cu întoarcerea înapoi a teritoriului ajuns 
supt stăpânire otomană, e așa de bine cunoscut încât nu mai 
e de nevoie să se reia cercetarea împrejurărilor în care s'a 
ajuns la legământul cu Petru-cel-Mare, la primirea acestuia 
la Iași, la participarea militară a Moldovenilor, iar, la, urmă, 
după neizbânda "Țarului, care se visase peste Dunăre în calea 
spre împărătescul Constantinopol, retragerea în Rusia, unde 
acest om cu indräzneata minte înaltă a vegetat între străini 
prea putin atinsi de cultură, având el singura mângâiere a 
cetirilor, studiilor si scrierilor sale. 

Ce nu a format obiect de cercetare e atitudinea neobis- 
nuitului Domn fatä de vieata însăși a patriei pe care de două 
ori, şi tot pe scurtă vreme, a ajuns s’o stăpânească acest 
ideolog dominat de elementele abstracte ale crezului său luat 
din cărți și hrănit printr'o neobosită cugetare. 

Să încercăm a desface, din acest domeniu, câteva linii. 


Când bătrânul Constantin-Vodă Cantemir şi-a isprävit 
vicata, fiul mai mare, Antioh, fiind ostatec la Constantinopol, 
între tinerii Moldoveni era o mare mișcare spre isprăvile 


2 A, R. — Memoriile Secţiuni Istorice, Seria III, Tom. XVI, Mem, 11, 

războinice, dacă nu subt steag propriu, cum de sigur că ar 
fi dorit, măcar subt acela al vecinilor în luptă pentru cau- 
zele lor nationale: Poloni, în rândul întâiu'şi Rusi, până 
la acea minune de eroism aventuros care a fost Carol al 
XII-lea, «leul nebiruit » pentru oamenii noştri de atunci. 

Beizadeaua Dimitrie era şi el părtaș al acestei stări de 
spirit si, pe lângă aceasta, trăit până atunci în ţară, el era 
pătruns de acea tradiție care, cum a expus-o el însuşi, în ad- 
mirabila carte din exil, Descriptio Moldaviae, prevedea cer- 
cetarea în fața boierilor a «testamentului > Domnului mort 
— deci principiul de ereditate, şi, interesat, Dimitrie adăugia 
că se putea înlătura fiul cel mai mare în folosul celui mai 
mic —, apoi, cu multe ceremonii impunătoare, asemenea cu 
cele obișnuite la Impărați, binecuvântarea cununii de aur pe 
care unul din dregătorii cei mari ai țării avea privilegiul de a 
o pune pe fruntea noului stăpân. | 

Prezenta în tarä a trei Patriarhi: de Alexandria, de Antiochia 
si de Ierusalim, pe lângă un Ecumenic mazil, Iacob, care s'a . 
şi stins în ţară, participarea lor la slujba pentru Domnul ră- 
posat — ceremonie cum nu se mai văzuse în ţară —, trebuiau 
să îndemne pe acela care se simţea moștenitorul de drept al 
tatălui său la o anumită atitudine legată de seculara tradiţie 
bizantină trecută la noi. 

Era, în sfârșit, viu în mintea tuturora felul cum prin voința 
boierilor — si anume a celor dintr'un singur partid —, prin 
aclamatiile soldaților urmate de marele vuiet surd al mulțimii 
din stradă fusese ridicat în Scaunul 'Ţării-Româneşti la moar- 
tea înainte de vreme a lui Șerban-Vodă Cantacuzino nepotul 
lui, Constantin Brâncoveanu. 

Deci așa s'a procedat si în Iașul dela 1693. 


Cele trei cronici moldovenești ale acestui moment prezintă 
această alegere şi înscăunare în aceleași forme. 

Nicolae Costin arată pe scurt cum « boierii de casa lui Can- 
temir » «ridică » pe Dimitrie: în fruntea lor ştim că era cum- 
natul tânărului, Lupu Bogdan, om energic, de care lumea 
fusese deprinsă a asculta, şi bogatul, meşterul în tot felul de 
uneltiri Iordachi Roset, care, fusese si el în legături de familie 

cu un Domn, ca unul'care tinuse pe fiica, moartă tânără si 
îngropată la Bârnova, a lui Dabija-Vodă. 

E dus, în lipsa Mitropoliei, neisprăvită, la biserica lui Stefan- 
cel-Mare, de curând reparată si crescută de Tarigrädeanul 
Antonie Roset, Sfântul Nicolae, unde Dimitrie a ținut să se 
aşeze, în (gropnita» pregătită pentru Domnul reparator, 
trupul, mutat apoi în fundaţia cantemirească dela mănăstirea 
Mira, bătrânului său părinte. Patriarhul Gherasim de Ale- 
xandria face slujba, după vechea datină împărătească pe care 
trebuia s’o cunoască. « Sărutarea poalei », potrivit cu moda 
turcească, se face de toată lumea la Curte 1). 

Neculce, omul lui Dimitrie Cantemir, într'o mai largă po- 
vestire, atribuie însă rolul de căpetenie în această creatiune 
domnească, nu boierilor din partidul cantemiresc, ci castei 
militare. « Slujitorii au si început a strigare că altul nu li trebuie 
să fie Domn, ce numai Dumitrașco beizadea, feciorul lui 
Constantin-Vodă. Ce boierii şi ţara nu cutezau să zică într'alt 
chip, că se temeau de slujitori; ce numai le căuta să priimească 
şi să zică cum ziceau slujitorii ). O întărire turcească întâm- 
plătoare se adaugă. Un simplu agă era la laşi, cu trebi, si 
acesta, «văzând că strigă cu toții într'un cuvânt», își arogă 
dreptul de a confirma tumultuoasa alegere, mergând până la 
aşezarea în biserică lângă Scaunul domnesc, ba luând chiar 
loc în alt scaun. Urmează, de sigur, molitva arătată mai sus 
la Sfântul Nicolae 2). «Si au început a slobozire pustile cele 
mari si a zicere surlele, trâmbitele si a batere tobele, pe obiceiu, 
tabulhanaua 5). » | 

Desi se ceruse prin trimisi speciali, între cari un tânär 
Roset, întărirea din partea Sultanului, ea n'a putut fi 
câștigată, deși, cum am văzut, aga pusese în spinarea 
beizadelei un caftan provizoriu. In curând acela care se 
intitulase Dimitrie-Vodă trebuia să ieie calea către Con- 
stantinopol. | 

Din aceastä « Domnie » neconfirmatä, pe care cel care cre- 
zuse că o putea păstra n’a pomenit-o în acte sau scrise de 


1) In Letopisețele lui Kogălniceanu, II, p. 39. 
2) Ibid., p. 244, 
2) Ibid. 

mai târziu, nu ne-a rămas niciun document, deși cărți dom- 
nesti au trebuit să se dea în acest așa de scurt răstimp. 


Noua Domnie, pe care Dimitrie Cantemir o datoria inter- 
ventiei Hanului Tatarilor și, probabil, si unora din prietenii 
constantinopolitani, arată un fel de a fi cu totul deosebit. 
Acela care devenise, în Capitala imperiului, un tânăr « cilibiu » 
de princiară origină, trăind după moda locului și a vremii în 
palatul a cărui înfățișare o cunoaştem şi din care s'au păstrat 
importante ruine, purtând în acelaşi timp turbanul şi hangerul 
ca si cravata si haina strânsă pe corp a curtenilor marelui rege 
francez, cu al cărui ambasador era în legătură, se simtia 
acuma ca un reprezentant al acelui spirit apusean pe care-l 
putuse cunoaște zilnic în Pera plină de Levantini, în lăcașurile 
ambasadorilor străini. Nu mai visa de apuse splendori bizan- 
tine, păstrate din instinct în vechea lui Moldovă, ci tindea 
să se manifeste ca un iubitor de oameni, vräjmas al pom- 
pelor, despretuitor al formelor, sprijinitor înainte de toate al 
săracilor, gata să-i ajute chiar în dauna Cămării domnești şi 
a Vistieriei, iar, față de boierii speriaţi de ifosurile imperiale 
ale lui Nicolae Mavrocordat, de asprimea cu care cădea asu- 
pra celor bänuiti de dânsul, chemând caläul ca să mântuie 
pe dată cu dânșii, el apărea ca un bun tovarăș din vremile 
întâii tinereţe, socotind, pretuind si asezând pe fiecare după 
vrâsta şi vrednicia lui. 

In aceste privinti toate izvoarele de ţară concordă. 

După Nicolae Costin, pe care noul déum il asezä, pentru 
pedanta lui învățătură si cunoașterea, dela lezuitit din laşi, si 
a limbiilatine, în fruntea noului Divan, Dimitrie Cantemir 
apăru la Iaşi, coborindu-se din posta turcească, «menzilul îm- 
părătesc », cu o neobișnuită simplicitate. Nu era lângă dânsul 
nimic din semnele impunătoare ale unei noi stăpâniri: nici 
tuiurile dăruite de Sultan vasalilor înfeodati de dânsul, nici 
steagul de „Domnie, nici muzicanţii turci cari cântau, după: 
datină, de înscăunare: «fără tuiuri, fără sangeac, fără tabul- 
hanaoa împărătească 1)», Atâta numai; un Turc purtând nu 


1) Jéid., p. 89. 

ştiu ce semn al puterii, în care cei nedeprinși cu un astfel de 
alaiu văzură numai «o ghioagă lungă de lemn ţinută amână ». 
Cu dânsul, cu clerul, cu boierii, cu slujitorii și mulțimea ce 
se va fi adunat, el merse la biserica lui Stefan-cel-Mare, unde-i 
era îngropat părintele, si acolo primi pe frunte mirul, cu o 
evlavie pe care vom vedea că o înseamnă un martur străin, 
" Cuvântările altora se îndreptară iarăși, după ceremonialul 
arhaic, către dânsul. Dar elocventa lui Vodă însuși trebui 
. sä întreacă pe a lăudătorilor săi. Cronicarul o afirmă: fiind 
«slovesnic», el a cerut cu căldură «să fie unii către alții 
întru dragoste, poftind pre cei bătrâni ca pre niște părinți, 
pre cei de vrâsta sa ca pre nişte frați, pre cei mai tineri ca pre 
nişte fii, arătând ce ar fi folosul unirii boierești ». Indemn ce 
nu se auzise niciodată în această Moldovă sfâșiată de interese, 
mâncată de cumplite uri, în care unii erau pentru Mihai 
Racoviţă, alții pentru tânărul Constantin Duca, ba câte unul 
şi pentru Tarigradeanul Nicolae Mavrocordat, fără să uităm 
pe anume boieri cari, între cele două beizadele lăsate de 
Constantin-Vodă Cantemir, preferau pe fiul cel mare, a cărui 
înlăturare dela succesiune a încercat s’o explice prin tradiția 
țării Dimitrie: Antioh-Vodä. 

Aceeași « filosofie » o recunoaște credinciosul sfetnic al lui 
Dimitrie-Vodă, Ion Neculce. Pe când, în Domnia lui Antioh, 
fratelui mai mic îi ieşise numele că e « nerăbdător și mânios, 
zlobiu la beţie», dom rău », acuma, din înaintarea vrâstei sau 
din experienţa în lucruri de turburări și de războiu, «așa se 
"arăta de bun şi blând că tuturor le erau ușile deschise, şi ne- 
măreț, de vorovia cu toți copiii». O înduioşătoare notă a 
acestui temperament superior, rafinat şi înălțat prin cetirea 
multor cărți şi prin cunoaşterea atâtor oameni aleși: plăcerea 
de a se apropia si de sufletul nevinovat al copiilor țării sale 
de naştere. 

Banii steagului e silit, contra vointii sale, a-i scoate, pentru 
a-şi plăti la Constantinopol Domnia, dar cu un sfert mai 
puţin decât ceruse Nicolae Mavrocordat, deci trei mii de 
galbeni. Prieten al mazililor, din ale căror rânduri de vred- 
nici gospodari şi de ostași născuţi i se trăgea neamul şi după 
tată și după mamă, el le scade la jumătate dajdea, «si unora 

şi mai bine». Desfiinteazä prin «testament », deci cu blästäm 
al clerului, rostit de Mitropolitul țării, desetina, şi poate 
— cum se va vedea din altă mărturie —, nu numai pentru 
boieri, cum o afirmă Neculce, deşi acesta spune în toată 
forma că «acest obiceiu se făcuse dela Mihai-Vodă de dau 
desetină boierii, iar Dimitrasco-Vodä i-au iertat). Aceasta 
era! si firesc ca unul care, în deosebire de alţii, «lăcomie nu 
avea mare ». 

Aplecat spre cei mici și săraci, el adună toată boierimea în 
jurul lui, căutând în unirea lor: sprijinul pentru viitorul 
primejdios de luptă creștină; «deci boierii, văzând aşa milă 
şi nemărire, începuse toți a se lipire si a-l lăudare ». 

Se observă, ca element de critică, atâta că, necunoscând 
ţara, de mult ce trăise dincolo de hotarele ei, judecata, la care, 
ca orice Domn, era îndatorat zilnic, nu-i era prea sigură: 
«la, giudecăţi nu prea putea lua sama bine, poate unde fusese 
trăit mult la Tarigrad, în străinătate ». 

Si pentru toate acestea el nu cerea altceva decât o recu- 
noaştere jar de sigur i se cuvenia: « lucrurile lui pofiea să fie 
läudate » 4). Si care e oare omul superior care, între ai lui, 
cărora „se ostenește a li face bine, să n'o fi dorit cândva în 
vicat#? 

Şi” iată un al treilea contemporan, acela care trece subt 
numele modestului logofăt de Divan Mustea. Iarăşi lipsa do- 
rinţii de a se impune prin forme exterioare: « Au venit mai 
degrabă fără gloată, fără de nicio mândrie ». Aceeaşi prietenie 
fără deosebire de vârstă si de rang: « S'a arătat cătră toţi cu 
dragoste si cu blândete, si pre toţi boierii îi ţinea la cinste, si 
țara nu o au supărat cu bani, ce prea ușor au lăsat pe săraci, 
ca să poată plăti mai lesne », adăugind că şi lumea, cu ochii la 
nădejdile muscälesti, nu era dispusă să caute până în fundul 
pungii ?). 

Si un glas străin se adauge la acelea care arată intenţiile 
de nouă Domnie, «filosofică », ale lui Dimitrie-Vodă. Spi- 
ritualul parazit corfiot, făcând haz de înstrăinarea, de sărăcia 


1) Jbid., p. 302. 
2) Ibid., III, p. 43. Al patrulea martur, Grecul Amiras, vorbeste numai de 
inovatiile lui Dimitrie Cantemir în ce priveşte muzica turcească (7bid., p. 117), 

si de boala sa, Anastase Condoid, asezat de mai mult timp 
în această Moldovă, unde mediul boieresc, chiar în laşi, i se 
părea greoiu si neîntelegätor, în comparaţie cu ce lăsase în 
insula sa influenţată de Veneţia, împărtășește lui Hrisant, 
Patriarh al Ierusalimului, cu care Dimitrie va avea tainice 
legături politice, cum apare stăpânitorul abia sosit în Iași, 
față de acel Nicolae Mavrocordat pe care totuși scriitorul îl 
recunoaşte că fusese «întru toate prea-glorios, prea-bogat, 
vrednic de o puternică impärätie » 1). Arătând de ce ajutor 
s’a învrednicit dela fostul Vornic Iordachi Ruset, ajuns acuma 
Hatman, el urmează așa, vorbind de Domnul însuși: «A 
venit Domnul cel nou, la inima căruia am cunoscut o bună- 
voință față de mine care n'a știut măguli cu cuvinte plăsmuite, 
ci a face bine cu bogate daruri. L-am rostit o laudă la ceasul 
venirii lui, și mi-a dăruit un frumos postav de doisprezece 
coti, canavät, de mătasă, venețian, de șaizeci de lei, si m'a 
asigurat sä iau cât luam si de la Domnul de mai nainte. Sper 
de la mărinimia lui acel ajutor pe care nu l-am știut de la 
socotinta guvernării otomane ». 

«Si rugăciunea Ta», adauge el, să fie aceasta: «4 să-i dea o mare 
stabilitate si stare pașnică pentru de obşte folosul cârmuirii 
țării, căci si de Dumnezeu se teme, bisericile lui le venerează, şi 
poporul nu-l supără ; n'a voit cheltuieli de Domnie nouă şi a 
înlăturat peste tot darea albinelor şi a viilor. Boierii cari de 
frică se säläsluiau prin pustiu, de mult curaj s'au întors la 
ale lor, răsuflând aierul lor părintesc cu toate formele bu- 
curiei şi multämirii. In scurt, strălucește în Bogdania azi o 
schimbare a dreptei celui Prea-înalt, căci a răsărit în ca 
nou soare de dreptate).  , 

Aceeași mulțumire cu noul Domn o arată Condoidi și în 
scrisoarea dela 18 Aprilie, în care vorbeşte de răsplata din 
bielsug pentru opera de traducere la care, din însărcinarea 
lui Hrisant, lucrează cu greutate, fără un Lexicon ca acela, 
vestit, al lui Scriverius (Schryver), şi urează « întărirea pe 
părintescul Scaun » a celui care așa de generos a fost față de 
dânsul. Rolul străin lui era de a face predicele greceşti, de o 


1) Iorga, în « Hurmuzaki», XII, pp. 83—85, Nr. LI, 

retorică aleasă, în zilele Postului celui mare, si în frumoasa 
biserică a lui Vodă-Barnovschi. Cu acest prilej aflăm că egu- 
menul, care cârmuia în numele Sfântului Mormânt, se făcuse 
vinovat de les-maiestate, de bună samă atacând pe Dimitrie 
în folosul fostului stăpân grec, Nicolae Mavrocordat, şi a 
trebuit ca Domnul să se gândească la legătura vinovatului cu 
Patriarhul Ierusalimului pentru ca pedeapsa să nu fie si mai 
aspră. 

Dar încă din acel moment problema grea a politicei externe 
între 'Lurci, Suedezi si Ruși se punea aceluia care, de mult, 
cu speranțe mari, o resolvise teoretic. Condoidi arată că la 
Cetăţuia erau adäpostiti Suedezi, Poloni de-ai lui Stanislay 
Leszczynski si Cazaci de subt ascultarea lui Mazeppa, aliatul 
eroicului rege 1). 

Alcătuirea Divanului Domnesc pune alături boieri de mai 
veche si mare vază, ca Nicolae Costin, Lupu Costachi, Cons- 
tantin Costachi, loan Sturza, Sandu Sturza, Ilie Catargiu, 
cu oameni noi, din tineret, ca Hatmanul Antohie (alt Antioh) 
Jora, loan Neculce, Gheorghiţă Păharnicul, Dabija Banul, 
locul de Postelnic fiind rezervat unui Grec constantinopolitan, 
de cunoștință intimă, acel « Spraioti Dracumana», care tre- 
bue să fie dragomanul Euspragiotes, Evspraioti 2). 

Cu aceşti sfetnici el va fi desfăşurat o întreagă activitate 
dominată, fireşte, de un spirit nou. Din nenorocire actele ce 
s'au păstrat privesc lucruri fără însemnătate: privilegii pen- 
tru boieri de cei noi, și mai ales ostaşi tineri, ca Stefan Luca, 
fost al treilea logofăt 3). Păharnicul Adam Luca, Alexandru, 
căpitanul de Fălciiu 4), Sandu Vârnav, pârcălabul de Orheiu, 
Pavel Vârnav, Apostol Dabija 5), Beldiman treti logofăt 6), 
restul privind pe episcopul de Roman, Pahomie 7), preoţi si 
alți slujitori bisericești 8), calicii sau mişeii tot din Romanul 


1) Ibid., pp. 85—86, Nr. VII. 

*) Neculce, p. 302. 

%) Bibl. Ac. Rom., CXLI, 28. Cf. pentru dânsul si Nicolae Costin, p. rot. 

%) Bibl. Ac. Rom., XLVII, 214. Cf. Codrescu, Uricariul, XVI, pp. 221—2. 

5) Ibid, LXX, 189. 

3) Ibid., XII, 261. Pentru un răzeş dela Alexesti, zbid., CIV/42. Cf. şi ibid. 


1) Ibid., LXVI, 4. 
s) Ibid, LXXXVI, 54. 

Vlădicăi Pahomie 1). Am publicat cândva în aceste « Memorii » 
chiar un document de caracter militar. 

Ce păcat că nu ni s'a transmis dela el o condică asemenea 
cu acelea ale Fanariotilor următori ! Dar că în această admi- 
nistratie, pe care abia o întrezărim, era o politică, apare ne- 
îndoielnic. 

Ne putem gândi ce ar fi dat ea dacă lui Dimitrie Cantemir 
i-ar fi fost îngăduit a îmbătrâni în Scaun, şi cu atât mai 
mult a lăsa Domnia urmașilor cari să continue înoirea Sta- 
tului după exemplul lăsat de dânsul. 

Nu odata împrejurări neprevăzute au stricat norocul acestui 


popor: 


1) Ibid., LXN, (2)27. Alte documente ale lui ar trebui adunate, 


PREŢUL: LEI 5. 


